III A KÖLTSÉGVETÉS VÉGREHAJTÁSA

17. szakasz

A jelen határozat hatályba lépésétől számított 15 napon belül a Pénzügyi, Közbevételeket Megállapító és megfizettető Osztály értesíti a költségvetési eszközök felhasználóit a 2026. évre jóváhagyott költségvetési tételekről.

18. szakasz

A község vagy felsőbb hatósági szint költségvetésének bevétele, s a költségvetési felhasználók saját tevékenységével megvalósított bevételeket, ezek (bevételi és kiadásbeli) éves pénzügyi terve szerinti, közelebbi rendeltetése szerint osztjuk el és mutatjuk ki, a Pénzügyi, Közbevételeket Megállapító és Megfizettető Osztály előzőleges véleményezése mellett.

A bevételek és a kiadások e szakasz 1. bekezdése szerinti éves pénzügyi tervét a költségvetés felhasználójának vezető tisztségviselője, illetve illetékes szerve hozza meg, és legkésőbb a jelen határozat életbe lépése utáni 45 napon belül megküldi jóváhagyásra a Községi Tanácsnak, illetve a költségvetés átütemezéséről szóló határozat esetében legkésőbb 25 napon belül. A bevételeket és az illetményeket, valamint a költségeket és kiadásokat az éves tervben a gazdasági besorolás negyedik szintjén kell kimutatni.

A 2026. évi költségvetési határozatnak a törvényben meghatározott jogok terén történő végrehajtására vonatkozó terveket a Községi Elnök javaslatára a Községi Tanács fogadja el.

Ha a költségvetés felhasználója nem jár el e szakasz 2. bekezdésének megfelelően, akkor számára az eszközöket a községi költségvetésből nem utalják át.

Ha az év folyamán a községi költségvetés, a felsőbb hatósági szintek költségvetése vagy a saját tevékenységgel szerzett bevétel viszonylatában jóváhagyott költség-végrehajtási felhatalmazás terjedelme változik, a költségvetés felhasználója köteles az éves pénzügyi tervben a bevételek és a kiadások összehangolását elvégezni.

19. szakasz

A költségvetési források közvetlen és közvetett felhasználói a kiadások és költségek összegéig fizethetnek, amelyet egy bizonyos időszakra kvóták határoznak meg.

20. szakasz

A költségvetési eszközöket a felhasználók részére a megvalósított költségvetési bevételek arányában, a jelen határozattal jóváhagyott eszközök keretében kell átutalni.

A költségvetési eszközök felhasználója csak a költségvetésben számára biztosított eszközök erejéig vállalhat kötelezettséget.

Kivételes esetben, a jelen szakasz 1. bekezdésében említett felhasználók a költségvetési rendszerről szóló törvény 54. szakaszával összhangban, magukra vállalhatják a kötelezettségeket, amennyiben azokat a tőkeszintű kiadásról szóló szerződés szabályozza, s amennyiben több éves törlesztést tesz szükségessé, a pénzügyi tevékenységek terén illetékes szerv javaslata alapján, a Községi Tanács jóváhagyásával, legfeljebb a jelen határozat 5. szakaszában közölt, tőkeszintű kiadások tervében feltüntetett összeg erejéig.

Ha a költségvetési eszközök felhasználója bizonyos költségek és kiadások fedezésére a költségvetésből eredő bevételeken kívül egyéb forrásokból eredő bevételeket is megvalósít, köteles e költségeket és kiadásokat először az egyéb forrásokból eredő bevételekből fedezni.

Az átvállalt kötelezettség és minden pénzügyi kötelezettség kizárólag a készpénzalapúság elvén, rendezett kincstári számla által hajtható végre, kivéve, ha erre a törvény vagy a kormány okirata más módszert irányoz elő.

A költségvetési eszközök felhasználói a kötelezettségeket csakis írásos szerződés vagy más jogi okirat alapján vállalhatják magukra, amennyiben a törvény máshogy nem rendelkezne.

21. szakasz

Amennyiben az év folyamán a költségvetés közvetlen felhasználója gazdálkodásának mértéke vagy felhatalmazása megváltozna, az illető felhasználó tevékenységére szánt, költségvetésből átutalt összeg növelhető, illetve csökkenthető a folyó költségvetési tartalék terhére vagy javára.

A jelen szakasz 1. bekezdésében szereplő átutalás módosításáról szóló határozatot a Községi Elnök hozza meg.

A költségvetés közvetlen felhasználója, a Községi Közigazgatási Hivatal pénzügyi szervének jóváhagyása mellett, amit a Községi Elnök is jóváhagy, végrehajthatja az adott költségekre előirányzott átutalások átirányítását, ezen átutalás értékének legfeljebb 10%-áig, mely költséget így csökkentnek.

Amennyiben az év folyamán a költségvetésben megállapított elsőbbségi sorrendet nem veszélyeztető módosulás történne, a Községi Elnök határozatot hoz, mely szerint az átutalás azon összegét, melyet nem lehetséges felhasználni, vezessék át a folyó költségvetési tartalékba, s ezt a költségvetés által elő nem irányzott, vagy nem elegendő mértékben támogatott célokra használhatják.

A jelen szakasz 4. bekezdésében szereplő, átirányított eszközök teljes összegének összhangban kell lennie a költségvetési rendszerről szóló törvény 61. szakaszának 14. bekezdésével.

22. szakasz

Amennyiben a költségvetési bevételek nem valósulnának meg a tervezett mértékben, a kiadásokat fontossági, sürgősségi sorrendben kell végrehajtani, az alábbiak szerint: törvényes előírások által megállapított kötelezettségek meglevő szintje és a költségvetés felhasználóinak minimális, a működés zavartalanságát biztosító állandó költségei.

23. szakasz

Topolya község költségvetésének végrehajtásában az utalványozó Topolya Községi Elnöke vagy az általa felhatalmazott személy.

A költségvetés végrehajtásáért a Községi Elnök a felelős.

24. szakasz

A költségvetési rendszerről szóló törvény értelmében a Községi Tanács felelős a fiskális politika végrehajtásáért és a közvagyon kezeléséért, a bevételekért és jövedelmekért, valamint a kiadásokért és költségekért.

A község elnöke felhatalmazást kap arra, hogy a megállapított 10%-os hiányt meghaladó költségvetési hiány jóváhagyását kérje a Pénzügyminisztériumtól, összhangban a Költségvetési rendszerről szóló Törvény 27ž szakaszával.

25. szakasz

A költségvetés terhére eszközölt minden egyes kifizetés az utalványozónak a kifizetés kötelezettségét és összegét megállapító végzése alapján történik.

A költségvetési eszközök átutalása iránt a felhasználó keresetet nyújt be a Pénzügyi, Közbevételeket Megállíptó és Megfizettető Osztály – Költségvetési és Kincstári Osztályához a megfelelő iratanyaggal. A törvényben szavatolt jogok terén támogatott felhasználó esetében a költségvetési eszközök iránti igényt a Társadalmi Tevékenységügyi Osztály főnöke nyújtja be, és az erről való döntés során szem előtt kell tartani a felhasználó szolgáltatások nyújtásával vagy a közbevételek átengedésével szerzett bevételeit.

A költségvetési eszközök átutalása, illetve kifizetése iránti igénylésben a kiadásokat a törvényes előírásoknak megfelelő gazdasági besorolás szerint kell megjelölni.

26. szakasz

A javak beszerzésére, szolgáltatásokra vagy építési munkálatok kivitelezésére vonatkozó szerződéseket, amelyeket a költségvetés közvetlen és közvetett felhasználói, a támogatásokat igénybevevő közvállalatok kötnek, a közbeszerzéseket szabályozó jogszabályokkal összhangban kell odaítélni.

27. szakasz

A községi költségvetés felhasználói a költségvetési rendszerről szóló törvény rendelkezéseivel összhangban kötelesek jelentést tenni a költségvetésből átutalt eszközök felhasználásáról.

Amennyiben a költségvetés felhasználója nem tenne eleget az előző bekezdés rendelkezéseinek, az eszközök e felhasználó részére való átutalását meg kell szüntetni.

A községi költségvetés eszközeinek felhasználói kötelesek jogi okirataikat idejekorán meghozni, illetve összhangba állítani Topolya Községi Képviselő-testületének megfelelő törvényes okirataival és határozataival.

Amennyiben a költségvetés felhasználója nem tenne eleget az előző bekezdés rendelkezéseinek, az eszközök e felhasználó részére való átutalását meg kell szüntetni.

28. szakasz

Az év végén a költségvetés felhasználójánál felhasználatlanul fennmaradt eszközök visszatérítendők a költségvetésbe, legkésőbb folyó év december 31-ig.

A költségvetés számláján az év végén felosztatlanul fennmaradt eszközöket a következő költségvetési évre kell átvinni és a 2026. évi költségvetés átütemezéséről szóló határozattal kell felosztani.

29. szakasz

A község rendezett kincstári számláján levő pénzeszközök letétbe helyezése és kihelyezése a törvényes előírásokkal összhangban történik. A tőkeberuházásokra való adósságvállalás a köztartozásról szóló törvény rendelkezéseivel összhangban történik.

30. szakasz

A költségvetésben kimutatott vagyon után elszámolt amortizációt a tőke terhére kell leírni.

A költségvetés felhasználóinak, akiknek tevékenységét egészében vagy túlnyomórészt a költségvetés finanszírozza, a 2026. évi működésre szánt eszközök elszámolt amortizációját az eszközöknek a költségvetésből és átutalásokból biztosított hányada arányában kell csökkenteniük.

31. szakasz

A költségvetési eszközök azon közvetlen és közvetett felhasználói, akik rendes tevékenységük végzésére köztulajdonban levő üzletteret használnak és pénzügyi támogatásuk túlnyomórészt költségvetési eszközökből történik, a 2026. évben bérleti díjat nem fizetnek, csak az egyéb költségeket ez alapján.

32. szakasz

A 5 rész – Községi Közigazgatási Hivatal, 05. fejezet – Községi Közigazgatási Hivatal, 15. program – A Helyi önkormányzat általános szolgáltatásai, A helyi önkormányzat működtetése elnevezésű programtevékenység, 130. feladatkörhöz tartozó, minden rendeltetésre előirányzott eszközök törvényes felhasználásáért a Községi Közigazgatási Hivatal vezetője felelős.

A 16. Program - A helyi önkormányzat politikai rendszere belül minden rendeltetésre előirányzott eszközök törvényes felhasználásáért a Községi elnök felel.

Az alábbi programtevékenységekhez tartozó minden rendeltetésre előirányzott eszközök törvényes és rendeltetésszerű elosztásáért az alábbi programokat illetően:

-8. Program – Iskoláskor előtti nevelés és oktatás,

-9. Program – Általános iskolai nevelés és oktatás,

-10. Program – Középiskolai nevelés és oktatás,

-11. Program – Szociális és gyermekvédelem,

-13. Program – Kultúrafejlesztés és tájékoztatás,

-14. Program – Sport- és ifjúságügy

a Társadalmi Tevékenységügyi Osztály főnöke felelős.

A Topolya községben tartózkodó menekültek különszámláján levő összeg törvényes és rendeltetésszerű felhasználásáért a menekültügyi biztos felelős.

A közvállalatok, közintézmények, szervezetek és egyesületek részére odaítélt eszközök törvényes és rendeltetésszerű felhasználásáért az illető költségvetési felhasználókat vezető személyek felelősek.

33. szakasz

„Topolya község költségvetéséről szóló határozatban 237 alkalmazott fizetésére biztosított forrás, ebből 177 meghatározott időre alkalmazott személy, illetve 60 meghatározott időre alkalmazott személy számára."

IV KÜLÖN RENDELKEZÉSEK

34. szakasz

A polgári egyesületeknek, a művelődési egyesületeknek, a sportkluboknak, a vallási közösségeknek és az egyéb nem kormányzati szervezeteknek szánt eszközök elosztását nyilvános pályázat és a szabályzat alapján hajtjuk végre.

35. szakasz

Az egészségügyi intézmények működésére előirányzott eszközök a topolyai Dr. Hadzsy János Egészségházzal kötött szerződések és az utalványozó végzése alapján valósulnak meg.

36. szakasz

„A 0701-0004 –Városi és peremvárosi személyszállítás programtevékenység keretében szerződést fogunk kötni a köz-magánpartnerségről, 5 éves időtartamra. Az erre a rendeltetésre előirányzott eszközök elosztásának dinamikáját a szerződés rendelkezéseivel és a község pénzügyi lehetőségeivel összhangban terveztük meg.”

37. szakasz

E határozat a Topolya Község Hivatalos Lapjában való megjelenésétől számított nyolcadik napon lép hatályba, s 2026. január 1-jétől alkalmazandó.

38. szakasz

A 2026. évi költségvetésről szóló határozatot megküldjük a Szerb Köztársaság Pénzügyminisztériumához.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLETE  Szám: 004375038 2025 08332 004 014 400 043  Kelt: 2025. 12.\_\_.  Topolya | Saša Srdić, s.k.  a Községi Képviselő-testület  elnöke |